**Cyngor Bwrdeistref Sirol Castell-nedd Port Talbot**

**Gwasanaethau i Blant a Phobl Ifanc**

**Hysbysiad Preifatrwydd**

1. Drwy roi eich gwybodaeth bersonol i ni rydych yn cydnabod trwy hyn mai Cyngor Bwrdeistref Sirol Castell-nedd Port Talbot yw'r Rheolwr Data ar gyfer yr holl wybodaeth bersonol rydych chi'n ei darparu ar y ffurflen hon (at ddiben Rheoliad Diogelu Data Cyffredinol 2016 (GDPR) a Deddf Diogelu Data 2018 (DPA)).

2. Bydd y data personol rydym yn ei gasglu gennych trwy'r ffurflen hon yn cael ei ddefnyddio gan y cyngor (yn unol â'i rwymedigaeth i gyflawni ei swyddogaethau statudol a busnes amrywiol) at y dibenion canlynol:

 Bydd plant a phobl ifanc y mae angen diogelwch, gofal a chefnogaeth arnynt yn cael eu diogelu a bydd mwy o'r plant hynny yn gallu cael eu magu mewn teulu sefydlog. Gweler enghreifftiau o hyn isod, ond nid yw'r rhestr yn gynhwysfawr: defnyddio a rheoli darpariaeth gwasanaethau ac ymdrin ag apeliadau a chwynion yn erbyn darpariaeth gwasanaeth

3. Fel Rheolwr Data, mae gofyn i'r cyngor o dan y GDPR roi gwybod i chi ar ba un o'r "Amodau Prosesu Data" yn Erthygl 6 y GDPR y mae'n dibynnu i brosesu'ch data personol yn gyfreithlon. Yn hyn o beth, sylwer mewn perthynas â'r data a ddarperir gennych chi ar y ffurflen hon ein bod yn dibynnu ar y ddau amod canlynol o Erthygl 6;

i. "Mae'r prosesu data yn angenrheidiol ar gyfer cydymffurfio â rhwymedigaeth gyfreithiol y mae'r rheolwr yn destun iddo". (Erthygl 6(c) GDPR).

ii. "Mae'r prosesu data yn angenrheidiol ar gyfer perfformio tasg a wneir er budd y cyhoedd neu i arfer awdurdod swyddogol a ymddiriedir i'r rheolwr." (Erthygl 6(e) GDPR).

4. Gallwn rannu eich data personol yn ddiogel â'r trydydd partïon canlynol (h.y. pobl/cyrff/endidau y tu allan i'r cyngor) yn unol â'r trefniadau rhannu data sydd gennym ar waith gyda'r trydydd partïon hynny:

* Addysg
* Gwasanaeth Iechyd
* Heddlu
* Y Gwasanaeth Prawf
* Asiantaethau'r Sector Gwirfoddol
* Gwasanaethau'r Awdurdod Lleol e.e. Gwasanaethau

 Cymdeithasol i Oedolion

* Awdurdodau Lleol Eraill

5. Bydd yr wybodaeth bersonol a gesglir gennych ar y ffurflen hon yn cael ei chadw gan y cyngor am gyfnod yn unol â'r atodlen ganlynol:

|  |  |
| --- | --- |
| **Statws Cyfranogaeth** | **Amserlen Gadw** |
| Asesiadau nad ydynt yn arwain at Gynllun Gofal a Chefnogaeth, Atgyfeiriadau sy'n arwain at 'Dim gweithredu pellach', neu Gysylltiadau sy'n arwain at 'Dim gweithredu pellach' | Cadw cofnodion nes **5 mlynedd** ar ôl dyddiad yr Asesiad, yr Atgyfeiriad neu'r Cyswllt diwethaf. |
| Plant sy'n derbyn Gofal a Chefnogaeth a/neu Blant sydd wedi bod yn destun Ymchwiliadau Amddiffyn Plant, nad ydynt wedi cael eu rhoi ar y Gofrestr Amddiffyn Plant ar ôl hynny | Cadw cofnodion nes **pen-blwydd** yr unigolyn yn **25 oed** |
| Plant y mae eu henwau yn cael eu rhoi ar y Gofrestr Amddiffyn Plant | Cadw cofnodion am **35 mlynedd** o'u cau (oni bai eu bod wedi derbyn gofal neu gael eu mabwysiadu). |
| Plant sy’n Derbyn Gofal  | Cadw cofnodion am **75 mlynedd** o 18 oed (neu os yw'r plentyn yn marw cyn ei ben-blwydd yn 18 oed, dinistrio 15 mlynedd ar ôl dyddiad y farwolaeth). |
| Plant sy'n cael eu Mabwysiadu | Cadw cofnodion am **100 mlynedd** o ddyddiad y Gorchymyn Mabwysiadu (bydd hyn yn cynnwys Cofnodion Cefnogi ar ôl Mabwysiadu). |

6. Sylwer bod gofyn i ni gasglu data personol penodol dan ofynion statudol ac mewn achosion o'r fath gall eich methiant i roi'r wybodaeth honno i ni arwain at anallu'r cyngor i ddarparu gwasanaeth i chi a/neu gallai'ch gwneud yn atebol i achosion cyfreithiol.

7. Byddem yn eich hysbysu bod gennych yr hawl, o dan Erthygl 21 y GDPR, i wrthwynebu i'r awdurdod ar unrhyw adeg am y ffaith ein bod yn prosesu'ch data personol at ddibenion cynnal tasg gyhoeddus neu arfer ein hawdurdod swyddogol.

8. Ni fydd y cyngor yn trosglwyddo unrhyw elfen o'ch data personol y tu allan i'r Undeb Ewropeaidd. Bydd holl waith prosesu eich data personol gennym ni yn cael ei wneud yn y Deyrnas Unedig neu yng ngwledydd eraill yr Undeb Ewropeaidd.

9. Ni fydd y cyngor yn defnyddio'ch data personol at ddibenion gwneud penderfyniadau awtomataidd.

10. Sylwer, o dan y GDPR, y rhoddir yr hawliau canlynol i unigolion mewn perthynas â'u data personol:

i. Hawl i gael mynediad at eu data personol a gedwir gan reolwr data.

ii. Yr hawl i gywiro data gwallus gan reolwr data.

iii. Yr hawl i ddileu eu data (mewn rhai amgylchiadau cyfyngedig).

iv. Yr hawl i gyfyngu ar brosesu eu data gan reolwr data (mewn rhai amgylchiadau cyfyngedig).

v. Yr hawl i wrthwynebu i'w data gael ei ddefnyddio ar gyfer marchnata uniongyrchol.

vi. Yr hawl i gludadwyedd data (h.y. trosglwyddo data'n electronig i reolwr data arall).

Gellir cael mwy o wybodaeth am yr holl hawliau uchod ar wefan y Comisiynydd Gwybodaeth yn www.scg.org.uk

11. Os oes gennych unrhyw ymholiadau am ein defnydd o'ch data personol, rydych yn dymuno cael mynediad at yr un data neu rydych am wneud cwyn am brosesu'ch data personol, ysgrifennwch at Swyddog Diogelu Data'r cyngor yn y cyfeiriad canlynol: Cyfarwyddiaeth Cyllid a Gwasanaethau Corfforaethol, Canolfan Ddinesig, Port Talbot SA13 1PJ.

12. Sylwer os ydych yn cyflwyno cais neu gŵyn i Swyddog Diogelu Data'r cyngor (gweler rhif 9 uchod) ac rydych yn anfodlon ar ymateb y cyngor, mae hawl gennych i gwyno'n uniongyrchol i Swyddfa'r Comisiynydd Gwybodaeth. Gellir dod o hyd i fanylion cyswllt Swyddfa'r Comisiynydd a mwy o wybodaeth am eich hawliau ar wefan y comisiynydd yn [www.ico.org.uk](http://www.ico.org.uk).